b'\n_START_ARTICLE_\nLjerka Belak\n_START_SECTION_\n\xc5\xbdivljenjepis\n_START_PARAGRAPH_\nLjerka Belak je \xc5\xa1tudirala na Akademiji za gledali\xc5\xa1\xc4\x8de, radio, film in televizijo v Ljubljani od leta 1965 do 1970 in kasneje leta 1993 diplomirala._NEWLINE_Igrala je v skoraj vseh slovenskih poklicnih gledali\xc5\xa1\xc4\x8dih. Zaposlena pa je bila od 1971 do 1993 v Slovenskem ljudskem gledali\xc5\xa1\xc4\x8du Celje, nato pa se je 1993 pridru\xc5\xbeila igralskemu ansamblu Mestnega gledali\xc5\xa1\xc4\x8da ljubljanskega, kjer je bila vse do upokojitve. Ob delu v poklicnih gledali\xc5\xa1\xc4\x8dih je ves \xc4\x8das sodelovala tudi z ljubiteljskimi gledali\xc5\xa1kimi skupinami doma in na avstrijskem Koro\xc5\xa1kem. Sodelovala pri ve\xc4\x8d kot 200 radijskih igrah, v 20 televizijskih dramah in nekaj filmih (Kavarna Astoria, Carmen, ...). \xc5\xbdivi z Bogomirjem Verasom v okolici Ljubljane._NEWLINE_Po upokojitvi je poleg drugih ob\xc4\x8dasnih projektov od 2012 dalje na Radiu Slovenija vodila oddajo STOR\xc5\xbd (Stor\xc5\xbe - Starej\xc5\xa1i v tretjem obdobju renesanse \xc5\xbeivljenja)  in od leta 2014 na televiziji Net TV kontaktno oddajo Dost mam!.\n_START_SECTION_\nNagrade\n_START_PARAGRAPH_\nLjerka Belak je za svoje delo prejela leta 1981 Nagrado Pre\xc5\xa1ernovega sklada, leta 1987 Severjevo nagrado, leta 1989 Bor\xc5\xa1tnikovo nagrado za vlogo Gospe Peachum v Operi za tri gro\xc5\xa1e in prejela je naziv \xc5\xbdlahtne komedijantke na Dnevih komedije v Celju za vlogo Slu\xc5\xbekinje Berte v uprizoritvi Stevardese pristajajo. Leta 2015 je prejela Bor\xc5\xa1tnikov prstan in Je\xc5\xbekovo nagrado.'